Åse Minde

Åse Minde (født 24. oktober 1950) er en norsk kunstpsykoterapeut. Hun har bidratt til utviklingen og formidling av kunstpsykoterapi, spesielt i behandling av spiseforstyrrelser.

Minde har siden 2001 bygget opp og ledet Spesialpoliklinikk for Spiseforstyrrelser på Gaustad ved Oslo universitetssykehus og har skrevet bøker og artikler innen fagfeltet kunstpsykoterapi. 

I sin bok Fra kokong til Sommerfugl presenterer hun behandlingsformen kunstpsykoterapi og dens teorier og metoder. Minde har vært opptatt av at en som behandler skal møte hele mennesket og ikke kun lidelsen eller diagnosen. 

Åse Minde ble tildelt Kongens fortjenstmedalje i 2017. Begrunnelsen for tildelingen var blant annet at hun hadde vært«… som pioner for fagfeltet kunstpsykoterapi, som foregangskvinne i utviklingen av spesialiserte behandlingsprogram for spiseforstyrrelser her til lands, med kunsten i hjertet av behandlingen- og som en unik formidler av kunstpsykoterapi gjennom bl.a bøker oversatt til flere språk»

Bibliografi 
 Minde, Å. (1981) Billedterapi ved psykotpatologi. «Helse- og sosialpolitikk. Forsknings-, forsøks- og utredningsprosjekter 1979–1980»
Minde, Å. (1994) Fra kokong til sommerfugl, Oslo Notam Gyldendal
 Minde, Å. (2000) Kunsten som sjelens arkitekt. Kunst, galskap og terapi. Oslo: Gyldendal Akademisk
 Minde, Å, Johnsen, I (2023) Relasjon, kropp og kunst i psykoterapi. Oslo, Cappelen Damm Akademisk

Referanser 

Psykoterapi
Kongens fortjenstmedalje